Sign in / Join .st0{fill:#34437F;} .st1{fill:#878787;} Saturday, February 5, 2022 ikteb hawn… Fittex Gzira United jumiljaw lil Hamrun Spartans Minn talk.mt February 5, 2022 Ritratt: Dominic Borg talk.mt Gzira United .............4 Hamrun Spartans ....1 Tliet goals fi tmien minuti ta' Jefferson de Assis dawru telfa f'rebħa għal Gzira United fuq Hamrun Spartans bl-iskor ta' 4-1 biex prattikament temmew it-tamiet għall- istess Spartans fit-tentattiv li jkomplu jisfidaw għar-rebħ tat-titlu. Il-Ħamruniżi kellhom aktar pussess tal-ballun kmieni fil-partita iżda kienu l-Gżirjani li ħolqu l-ewwel opportunitá ta' skor meta fis-seba' minuta Mendoza għadda l-ballun lejn Maxuell Maia wara li Joseph Mbong u Steve Borg fallew milli jikklerjaw u l-attakkant Brażiljan ta' Gżira kien sfortunat li ġie mċaħħad mill-mimduda. Fid-29 minuta, Soares għadda lejn Predrag Djordjevic mix-xellug iżda x-xutt minn barra l-kaxxa ta' dan spiċċa barra. Erba' minuti fit-tieni taqsima, kienu Ħamrun li fetħu l-iskor meta Soares għadda l-ballun lejn FRANKLIN SASERE li żmarkat quddiem il-goalkeeper ma falliex b'xutt fil-baxx. Iżda tliet minuti wara, Gżira kisbu d-draw hekk kif Gojkovic dam ma qassam il-ballun lejn il-goalkeeper sieħbu u Pisani xellef il-ballun lejn JEFFERSON DE ASSIS li tefa' ġewwa mill-viċin. Lanqas laħqu għaddew żewġ minuti li l-Maroons ma marrux 2-1 minn fuq meta Maia għadda lejn Scerri fil-kaxxa u mix-xutt angolat ta' dan, il-ballun deher jiġi mibrum għal ġewwa minn Djordjevic b'JEFFERSON DE ASSIS bir-ras ikompli għal ġewwa. Fid-59 minuta, Gżira skorjaw it-tielet goal meta ħarba fuq il-lemin, Maia għadda l-ballun lejn JEFFERSON DE ASSIS li għal darb'oħra għe­leb lil Bonello mill-viċin. Fit-73 minuta Hamrun wieġbu b'corner ta' Oyama li Zarkov dawwar f'corner iżda fil-kumplament tal-ħin, id-difiża ta' Gżira kkontrollat bla diffikultá biex żewġ minuti mit-tmiem, huma kabbru l-­iskor meta Mendoza għadda l-ballun lejn MAXUELL MAIA li għeleb lil Bonello b'xutt angolat mil-lemin. REFEREES: Mitchell Scerri, Christopher Francalanza RABA' UFF: Andrea Sciriha SKORERS: : F. Sasere 49 (HS); Jefferson de Assis, 52, 54, 59, Maxuell Maia 88 (GU) AMMONITI: S. Pisani (GU); D. Gojkovic, S. Borg, F. Sasere (HS) Artiklu preċedenti Jinżamm arrestat wara li ġie mixli li ħebb għas-sieħba tiegħu ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn